pskcjeΑπόφαση του Γενικού Δικαστηρίου (τρίτο τμήμα) της 20ής Σεπτεμβρίου 2016 – PAN Europe κατά Επιτροπής
(Υπόθεση T-51/15)
«Πρόσβαση στα έγγραφα – Κανονισμός (ΕΚ) 1049/2001 – Κανονισμός (ΕΚ) 1367/2006 – Έγγραφα σχετικά με τους ενδοκρινικούς διαταράκτες – Μερική απόρριψη της αιτήσεως προσβάσεως – Εξαίρεση που αφορά την προστασία της διαδικασίας λήψεως αποφάσεων – Άρθρο 4, παράγραφος 3, του κανονισμού 1049/2001»
1.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία της διαδικασίας λήψεως αποφάσεων – Προϋποθέσεις – Συγκεκριμένη, ουσιαστική και σοβαρή υπονόμευση της εν λόγω διαδικασίας – Απόρριψη της αιτήσεως προσβάσεως στηριζόμενη στην ανάγκη προστασίας της διαδικασίας από εξωτερικές πιέσεις – Επιτρέπεται – Προϋποθέσεις – Συνεκτίμηση της ελευθερίας εκφράσεως των υπηρεσιών του οικείου θεσμικού οργάνου – Αποκλείεται (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 4 §§ 2 και 3, εδ. 1) (βλ. σκέψεις 21-25, 30, 34, 42)
2.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία της διαδικασίας λήψεως αποφάσεων – Προϋποθέσεις – Συγκεκριμένη, ουσιαστική και σοβαρή υπονόμευση της εν λόγω διαδικασίας – Περιεχόμενο – Ευαίσθητος χαρακτήρας των ζητούμενων πληροφοριών – Περίσταση που δεν μπορεί να δικαιολογήσει αφ’ εαυτής την την εφαρμογή της εξαιρέσεως (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 3, εδ. 1) (βλ. σκέψη 34)
3.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία της διαδικασίας λήψεως αποφάσεων – Προϋποθέσεις – Συγκεκριμένη, ουσιαστική και σοβαρή υπονόμευση της εν λόγω διαδικασίας – Περιεχόμενο – Απόρριψη της αιτήσεως προσβάσεως στηριζόμενη στον περιορισμό του περιθωρίου δράσεως του οικείου θεσμικού οργάνου και της δυνατότητάς του να επιτύχει συμβιβαστική λύση στο εσωτερικό του – Δεν επιτρέπεται (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 3, εδ. 1) (βλ. σκέψη 36)
4.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία της διαδικασίας λήψεως αποφάσεων – Δυνατότητα να ζητηθούν εσωτερικά έγγραφα που περιέχουν προκαταρκτικές αναλύσεις (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 3, εδ. 1) (βλ. σκέψη 41)
Αντικείμενο
Προσφυγή, δυνάμει του άρθρου 263 ΣΛΕΕ, με αίτημα την ακύρωση της αποφάσεως της Επιτροπής της 24ης Νοεμβρίου 2014, με στοιχεία Ares (2014) 3900631, καθόσον με αυτήν απορρίπτεται η αίτηση προσβάσεως σε ορισμένα έγγραφα σχετικά με τους ενδοκρινικούς διαταράκτες.
Διατακτικό
Το Γενικό Δικαστήριο διατάσσει:
1)
Ακυρώνει την απόφαση της Ευρωπαϊκής Επιτροπής της 24ης Νοεμβρίου 2014, με στοιχεία Ares (2014) 3900631, καθόσον με αυτήν απορρίπτεται η αίτηση προσβάσεως στα έγγραφα υπό τους αριθμούς 9, 13, 14, 15, 16, 17, 17a, 20, 22, 24, 25, 29, 30, 31, 37, 38, 39, 41, 42 και 43 με επίκληση του άρθρου 4, παράγραφος 3, πρώτο εδάφιο, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.
2)
Απορρίπτει την προσφυγή κατά τα λοιπά.
3)
Η Επιτροπή φέρει, πέραν των δικαστικών εξόδων της, τα δικαστικά έξοδα της Pesticide Action Network Europe (PAN Europe).
4)
Το Βασίλειο της Σουηδίας φέρει τα δικαστικά έξοδά του.